Március 31.

Névnapok: Árpád + Akács, Ákos, Balbina, Benő, Benjámin, Benjamina, Béni, Gujdó, Jelek, Johanna, Kornélia, Üllő, Zsanka, Zsanna

Események

Politikai események

 1261 – IV. Béla és V. István magyar királyok Bécsben békét kötnek II. Ottokár cseh királlyal. Ebben lemondanak a Stájerország iránti igényükről.
 1387 – Luxemburgi Zsigmondot Himházi Benedek veszprémi püspök Székesfehérvárott magyar királlyá koronázza.
 1854 – A japánok Matthew C. Perry amerikai tengerésztiszt nyomására megkötik a kanagavai egyezményt.
 1940 – Horthy Miklós kormányzó fiát, Horthy Istvánt kinevezik a MÁV elnökévé.

Tudományos és gazdasági események

 1889 – Befejezik az Eiffel-torony harmadik, utolsó szintjét Párizsban.
 1901 – A Daimler Motor bemutatja új autómodelljét Nizzában, melyet a megrendelő (Jellinek) leányáról Mercedesnek neveztek el.
 1909 – A Titanic gőzhajót elkezdik építeni az írországi Belfastban.
 1970 – 12 év Föld körüli keringés után a Csendes-óceánba csapódik az USA első műholdja, az Explorer–1.
 1987 – A Szovjetunióban fellövik a Mir űrállomás csillagászati modulját, a Kvant–1-et.
 2005 – Michael Brown és csapata felfedezi a Makemake nevű törpebolygót.

Kulturális események

Irodalmi, színházi és filmes események

Zenei események

Sportesemények

Formula–1
 1996 –  brazil nagydíj, Interlagos - Győztes: Damon Hill  (Williams Renault)
 2002 –  brazil nagydíj, Interlagos - Győztes: Michael Schumacher  (Ferrari)

Egyéb események
1977 - Ezen a napon lett kötelező Magyarországon a biztonsági öv használata.

2019 - Ezen a napon megszűnt az Echo TV és beolvadt a Hír TV-be.

Születések 
 1499 – IV. Piusz pápa (szül: Giovanni Angelo Medici) († 1565)
 1519 – II. Henrik francia király († 1559)
 1596 – René Descartes francia matematikus, filozófus, természettudós, író († 1650)
 1685 – Johann Sebastian Bach német zeneszerző († 1750) 
 1730 – Étienne Bézout francia matematikus († 1783)
 1732 – Joseph Haydn osztrák zeneszerző († 1809)
 1805 – Holländer Leó honvédtiszt, éremgyűjtő († 1887)
 1811 – Robert Wilhelm Bunsen német vegyész († 1899)
 1813 – Guyon Richárd honvéd tábornok († 1856)
 1836 – Ágai Adolf humorista és lapszerkesztő, tanult orvos, a Kisfaludy Társaság tagja († 1916)
 1844 – Oskar Boettger német zoológus († 1910)
 1848 – Diederik Korteweg holland matematikus († 1941)
 1888 – Fitz József magyar könyvtáros, nyomdászattörténész († 1964)
 1890 – Sir William Lawrence Bragg Nobel-díjas angol fizikus († 1971)
 1900 – Szabó Lőrinc Kossuth-díjas magyar költő († 1957)
 1906 – Tomonaga Sinicsiró japán fizikus, a kvantum-elektrodinamika egyik atyja, Nobel-díjas († 1979)
 1914 – Octavio Paz Nobel-díjas mexikói író († 1998)
 1917 – Varga D. József magyar színész († 1976)
 1921 – Yves de Daruvar magyar származású francia katonatiszt, köztisztviselő, a francia ellenállás közismert alakja († 2018)
 1923 – Gerbár Tibor Jászai Mari-díjas magyar színész, érdemes művész, a debreceni Csokonai Színház örökös tagja († 1995)
 1923 – Kameniczky József gépészmérnök, fegyvertervező († 1997)
 1925 – Fodor Teréz magyar színésznő
 1927 – Vlagyimir Szergejevics Iljusin szovjet berepülőpilóta († 2010)
 1930 – Gáll András romániai magyar író, újságíró, publicista
 1932 – John Jakes amerikai író († 2023)
 1934 – Carlo Rubbia Nobel-díjas olasz fizikus
 1934 – Fábián József magyar színész († 1991)
 1934 – Richard Chamberlain amerikai színész
 1935 – Herb Alpert amerikai trombitás, zeneszerző, producer
 1943 – Christopher Walken Oscar-díjas amerikai színész
 1947 – Augustin Banyaga ruandai születésű amerikai matematikus
 1947 – Bozai József magyar rádióbemondó, televíziós műsorvezető
 1948 – Rhea Perlman amerikai színésznő
 1948 – Al Gore (Albert Arnold Gore), amerikai politikus, alelnök, üzletember és Nobel-békedíjas környezetvédelmi aktivista
 1949 – Kárpáti Tibor magyar színész († 2011)
 1952 – Vanessa del Rio (sz. Ana Maria Sánchez) amerikai pornó színésznő
 1954 – Gulyás Dénes Kossuth-díjas magyar operaénekes, tenor
 1955 – Angus Young ausztrál zenész, az „AC/DC” együttes szólógitárosa
 1956 – Kevin Cogan amerikai autóversenyző
 1957 – Janisch Attila magyar filmrendező
 1957 – Kaszás Géza magyar színész
 1960 – Rózsa-Flores Eduardo forradalmár, aktivista, író, költő, publicista, színész († 2009)
 1961 – Mácsai Pál Kossuth-díjas magyar színész, rendező, színigazgató
 1964 – Volf Katalin Kossuth-díjas és Liszt Ferenc-díjas magyar táncművész, balettművész
 1965 – William McNamara amerikai színész
 1966 – Horváth Ákos magyar fizikus
 1971 – Ewan McGregor Golden Globe-díjas skót színész
 1972 – Szűcs Nelli Jászai Mari-díjas magyar színésznő, érdemes és kiváló művész
 1972 – Facundo Arana argentin színész
 1973 – Holcz Gábor magyar bűvész, illuzionista, mentalista, tréner, bűvésztanár
 1975 – Tánczos Adrienn magyar színésznő
 1975 – Tittus Steel román pornószínész
 1978 – Tony Yayo hiphop előadó, a G-Unit tagja
 1982 – Alois Dansou benini úszó
 1983 – Karel Zelenka olasz műkorcsolyázó
 1984 – Zubai Szabolcs magyar kézilabdázó
 1984 – Martins Dukurs lett szkeletonos
 1986 – Benjamin Swain angol műugró
 1987 – Nordin Amrabat marokkói születésű holland labdarúgó
 1991 – Jan Šebek cseh labdarúgó
 1992 – Atlanta Noo De Cadenet Taylor – angol modell, divatikon, DJ

Halálozások 
 1547 – I. Ferenc francia király, egy ideig Milánó hercege (* 1494)
 1621 – III. Fülöp spanyol király (* 1578)
 1631 – John Donne angol költő, a metafizikus költészet legkiemelkedőbb egyénisége (* 1572)
 1703 – Johann Christoph Bach német zeneszerző, Heinrich Bach fia (* 1642)
 1855 – Charlotte Brontë angol regényíró (* 1816)
 1876 – Antoine Jérôme Balard francia vegyész, a bróm felfedezője (* 1802)
 1891 – Jendrassik Jenő fiziológus, biofizikus, az MTA tagja (* 1824)
 1900 – Ellen Fries svéd történetírónő (* 1855)    
 1914 – Christian Morgenstern német költő (* 1871)
 1917 – Emil von Behring német bakteriológus, őt tekintik az immunológia megalapítójának (* 1854)
 1948 – Egon Erwin Kisch cseh származású, német nyelvű újságíró, a modern oknyomozó újságírás első évtizedeinek egyik legnagyobb alakja (* 1885)
 1952 – Walter Schellenberg német tábornok, a náci Németország katonai hírszerzési hivatalának vezetője (* 1910)
 1961 – Paul Landowski, lengyel-francia szobrász (* 1875)
 1967 – Rogyion Jakovlevics Malinovszkij Szovjetunió Marsallja (* 1898)
 1977 – Csallány Dezső magyar régész (* 1903)
 1980 – Jesse Owens afro-amerikai atléta, olimpiai futóbajnok, polgárjogi vezető (* 1913)
 1985 – Major Pál magyar színész érdemes művész (* 1927)
 1991 – Pákozdi János Jászai Mari-díjas magyar színész, érdemes művész (* 1928)
 1993 – Brandon Lee amerikai színész (* 1965)
 1993 – Horváth Ferenc Jászai Mari-díjas magyar színész, színigazgató, főiskolai tanár, érdemes és kiváló művész (* 1913)
 1994 – Keleti István magyar színházi rendező, dramaturg, színigazgató, érdemes művész (* 1927)
 1995 – Madeleine Sologne (sz. Madeleine Simone Vouillon) francia színésznő (* 1912)
 1997 – Friedrich Hund német fizikus, akit az atomok és molekulák tanulmányozása terén elért eredményei tettek ismertté (* 1896)
 2001 – Vayer Lajos magyar művészettörténész, az MTA tagja (* 1913)
 2001 – Záray Márta kétszeres EMeRTon-díjas magyar énekesnő (* 1926)
 2011 – Claudia Heill olimpiai ezüstérmes osztrák cselgáncsozó (* 1982)
 2011 – Payer András magyar énekes, zeneszerző (* 1941)
 2016 – Kertész Imre Nobel- és Kossuth-díjas magyar író, műfordító (* 1929)
 2016 – Biszku Béla szerszámlakatos, keményvonalas kommunista politikus, belügyminiszter (* 1921)
 2021 – Lénárt István magyar gyártásvezető-gyártásszervező, színész, a Magyar Televízió örökös tagja (* 1921)

Nemzeti ünnepek, emléknapok, világnapok 
 Málta: a brit gyarmatosítás alóli felszabadulás napja, az utolsó brit katona távozása. (1979)

Jegyzetek 

Március napjai